Záznam 
z rozporového konania k materiálu „Postup pre uplatňovanie ustanovení v oblasti záložného práva v rámci  pravidiel pre čerpanie štrukturálnych fondov a štátneho rozpočtu“

 1.	Miesto stretnutia:
 Úrad vlády SR, Sekcia pre európske záležitosti, Štefánikova 2, Bratislava	
2.	Dátum: 26. 11. 2004
	
3.	Účastníci rozporového konania:
Karol Zimmer, GR MP SR
Ladislav Setnický, GR SEZ ÚV SR
Bronislava Dusíková, MP SR
Dušan Hudec, MVRRSR SR
Tamara Makedonová, MVRRSR SR
Radoslav Behul, MVRRSR SR
Ester Szemetová, MVRRSR SR
Regína Remenárová, MH SR
Soňa Lučaničová, MH SR
Pavol Kučmáš, MH SR
Milan Žoldoš, MF SR
Miroslav Kováč, Úrad vlády SR
	
5.	Záznam vypracoval:
Miroslav Kováč, Úrad vlády SR	
6.	Záznam schválil:
Ladislav Setnický, generálny riaditeľ sekcie pre európske záležitosti, Úrad vlády SR	

Priebeh rokovania:

Rokovanie k materiálu „Postup pre uplatňovanie ustanovení v oblasti záložného práva v rámci  pravidiel pre čerpanie štrukturálnych fondov a štátneho rozpočtu“ bolo iniciované na podnet ÚV SR z dôvodu odstránenia rozporu medzi predkladateľom materiálu ÚV SR, MVRR SR.  a MF SR a pripomienkujúcimi stranami MP SR a MH  SR.
Cieľom rokovania bolo vyriešiť otázky, týkajúce sa predložených  zásadných pripomienok  v rámci MPK k materiálu  „Postup pre uplatňovanie ustanovení v oblasti záložného práva v rámci  pravidiel pre čerpanie štrukturálnych fondov a štátneho rozpočtu“.             
Zástupcovia MVRR SR na začiatku rokovania predložili návrh k bodu 3) „Postupu pre uplatňovanie ustanovení...“,  ku ktorému bolo dohodnuté nasledovné:
RO alebo SO/RO je povinné osloviť jednotlivé banky na uzavretie zmluvy o spolupráci medzi komerčnou bankou a RO alebo SO/RO, ak na uzavretí takejto zmluvy má RO alebo SO/RO záujem( ďalej len zmluva o spolupráci). Zmluva o spolupráci je uvedená v prílohe č.1 tohto postupu.
K pripomienkam MP SR bolo dohodnuté nasledovné:
-do riadku 3 za slovo „obstaraného“ v celom texte budú doplnené slová „alebo zhodnoteného“  
- do riadku 5 budú doplnené za slová „povinný“  slová „vypracovať návrh dodatku k tejto zmluve, predmetom ktorého bude dohoda oboch zmluvných strán o uzatvorení záložnej zmluvy a zriadení záložného práva a spôsob výpočtu pohľadávky RO a uskutočniť prejav vôle voči KP/PP smerujúci k uzatvoreniu uvedeného dodatku“.
- odsek 8 bude vypustený 
- v odseku 10  za slová „bude banka“ budú doplnené slová „vystupovať ako prednostný záložný veriteľ“
Nakoľko nie je možné zabezpečiť retroaktivitu daného ustanovenia v plnom rozsahu na zmluvy uzavreté pred schválením tohto materiálu, vzťahujú sa dané ustanovenia na zmluvy uzavreté po vydaní uznesenia vlády SR schvaľujúceho tento materiál. Na zmluvy uzavreté pred uznesením vlády SR sa vťahujú ustanovenia     čl. 6.
Odsek 11 Postupu bude upravený nasledovne: vypúšťajú sa slová „ktoré zo strany banky vedie k odstúpeniu od úverovej zmluvy a banka zašle klientovi oznámenie o predčasnom splatení úveru“ a nahradzujú sa slovami „ktoré má za následok speňaženie zálohu zo strany banky“. 
K pripomienkam  MH SR bolo dohodnuté nasledovné:
Do zmluvy o spolupráci medzi komerčnou bankou a RO/SORO bude doplnený článok 4  znenia: „Banka je oprávnená zabezpečiť záložným právom na majetok uvedený v časti III. článku 1 odsek 1 iba takú svoju pohľadávku, ktorá súvisí so spolufinancovaním projektu KP/PP, na ktorý bol poskytnutý NFP.
Výpočet výšky uspokojenia pohľadávok RO a banky bude prílohou č.3 Zmluvy a sa uskutoční nasledovne:
Vzájomný pomer uspokojenia pohľadávky RO a banky stanovený zmluvou o spolupráci:

Z= Up+Ns
pričom 
Z= vyčíslená suma pohľadávky RO a banky
Úp= úverová pohľadávka s príslušenstvom bez zmluvnej pokuty a úrokov z omeškania
Ns= pohľadávka RO spolu s príslušenstvom bez sankčných poplatkov

B= Úp/Z x výťažok
S=  Ns/Z x výťažok 

pričom
B= výška uspokojenia pohľadávky banky
S= výška uspokojenia pohľadávky RO

Závery:
Záverečné formulácie pripomienok MH SR a MP SR  zapracuje ÚV SR dňa 29.11.2004.
Materiál sa predloží na rokovanie vlády SR  bez rozporov.
Konečné znenie materiálu na rokovanie vlády SR bude doručené na OVA  ÚV SR v pondelok, t.j.29.11.2004 do 10.00 hod.